紅磡區好多好野食，最近常常係呢頭出沒，今次搵食，搵到黎正正係黃埔地鐵站隔離既韓國野。韓國小店，由一家韓國人打理，離鄉別井，但場面溫馨。韓國炸雞熱潮持續，炸雞店越開越多。要讚既係呢間小店雖然唔係主打炸雞，但呢個無骨韓式醬油炸雞，做得好好味。香脆可口，表層沾滿甜甜既醬油，又唔會覺得好炸好熱氣。入面啖啖嫩滑雞肉，炸漿唔會過厚。只可惜，唔知係咪舖位靚，租貴既關係，食物價錢亦實在唔便宜。就算好食，亦都唔會成日黎食。